सड़कों अंडर पासों को बनवाने निर्माण की मांग
सांसदडॉ.मनोज राजोरिया ने राज्य के सार्वजनिक निर्माण मंत्री यूनुस खान से मिल कर राष्ट्रीय राजमार्ग 3 पर धौलपुर जिले में स्थित सभी पुलियाओं के नीचे अण्डर पास बनाने तथा कुछ सड़कों के निर्माण हेतु आवश्यक स्वीकृति एवं बजट इसी वित्तीय वर्ष के बजट में जारी करने का आग्रह किया है।
सांसद ने तसीमो से गोपालपुरा मोड होते हुए चितौरा बाबू महाराज तक 4 किमी लम्बी, नौरंगाबाद से राजपुर तक 2 किमी, कोलारी से चाकवाली पोखर हटियापुरा तक 2 किमी, मलिकपुर से मनीराम का पुरा तक 1 किमी, सिंघावली अड्डा से मलिकपुर तक 500 मीटर, सादिकपुर से डोंगरपुर तक 2 किमी, बसई नवाब रोड से हटिया पुरा तक 1 किमी, फराकपुर से बदरपुर तक 1 किमी, खरगपुर रोड से भैसाख समोला तक, भोजपुर से संपर्क सड़क फूसपुरा तक 1 किमी, बिसांयतीपुरा से नरीपुरा तक 1 किमी, जगीरदार के अड्डे से पूरणचन्द बोहरा के मकान, ओदी के पुरा से मोजपुर तक तथा पथैना से पुरैनीकापुरा तक तथा दीवाने के अड्डे होते हुए भैरावती तक 2.5 किमी लम्बी सड़क बनवाने का आग्रह किया।
उन्होंने कहा कि अिधकांश गांवों की सड़कें टूटी हुई हैं जिनसे आए दिन गिरकर लोग चोटिल होते रहते हैं। उन्होंने पार्वती नदी पर निधैरा ग्राम पंचायत के महूरी में तथा टहरी मालौनी में रपट बनवाने की भी मांग की है।
धौलपुर में मेडिकल कॉलेज खोलनेे की मांग
सांसदने चिकित्सा मंत्री कालीचरण सर्राफ से धौलपुर जिले में स्वास्थ्य सुविधाओं के विस्तार की मांग की। सांसद ने जिला चिकित्सालय को क्रमोन्नत कर 400 बैड का नया अस्पताल थर्मल पावर के पास बनाने की मांग की। इसके निर्माण के लिए 27 बीघा भूमि आवंटन करने की मांग भी की। उन्होंने धौलपुर में चिकित्सा महाविद्यालय, आदर्श गांव गन्हैदी में आयुर्वेद चिकित्सालय खोलने, मनिया में आयुर्वेद औषधालय भवन का जीर्णोद्धार करवाने तथा चिकित्सालयों एवं उप स्वास्थ्य केन्द्रों में खाली पड़े पद भरने की मांग भी की।
{सार्वजनिक निर्माण मंत्री से की मुलाकात
hin_Deva hin_Deva awa_Deva hin_Deva bho_Deva hin_Deva hin_Deva